Klavírny koncert

**Klavírny koncert** je dielo z oblasti klasickej hudby určené pre klavír a orchester (väčšinou symfonický, zriedka sláčikový alebo komorný).

Ide o jeden z najvýznamnejších druhov hudobných diel. Skladatelia preto klavírnym koncertom vždy venovali veľkú pozornosť, a takmer každý z nich po sebe zanechal aspoň jedno takéto dielo. Koncepca klavírneho koncertu môže byť rôzna. Niektorí skladatelia sa sústredili na klavírny part a orchester má v ich dielach len doplkovú úlohu (Chopinove koncerty), iní komponovali koncert v symfonickom duchu a a klavírny part začlenili do veľkého hudobného celku (Brahmsove koncerty). Dielo má zvyčajne tradičnú stavbu koncertu, to znamená tri vety odlišujúce sa tempom a charakterom.

## História
Klavírny koncert vznikol až v 18. storočí, kedy bol vynájdený klavír. Hoci občas sa uvádzajú klavírne koncerty z obdobia baroka (napríklad Bachove), tieto diela boli povodne určené pre čembalo (pozri Čembalový koncert). Diela primárne určené pre klavír začali vznikať až v období klasicizmu. Zakladateľom klavírneho koncertu bol Wolfgang Amadeus Mozart, ktorý zložil 27 klavírnych koncertov, pričom niektoré sa hrávajú dodnes. Z obdobia klasicizmu pochádza tiež 5 klavírnych koncertov Ludwiga van Beethovena. Na diela týchto skladateľov nadviazali skladatelia nasledujúcich generácií. V období romantizmu nastal naozajstný ošiaľ klavírnych koncertov, čo súviselo s obľubou klavírnych virtuózov. Mnohé z týchto diel však boli len technické bezduché cvičenia, na ktorých mal virtúóz predviesť svoje umenie, alebo obsahovali prebraté operné melódie a podobne. Koncerty, ktoré sú kvalitné a ktoré sa na repertoári zachovali dodnes, predstavujú len zlomok diel z tohto obdobia. Klavírny koncert nestratil svoje postavenie vo svete klasickej hudby ani v 20. storočí, kedy takisto vzniklo mnoho diel tohto druhu. 

## Významné klavírne koncerty

### Klasicizmus

* Wolfgang Amadeus Mozart
** Klavírny koncert č. 20 d-mol, K. 466 
** Klavírny koncert č. 22 Es-dur, K. 482
** Klavírny koncert č. 23 A-dur, K. 488
** Klavírny koncert č. 24 c-mol, K. 491
** Klavírny koncert č. 25 C-dur, K. 503

* Ludwig van Beethoven
** Klavírny koncert č. 4
** Klavírny koncert č. 5 "Cisársky"

### Romantizmus

* Fryderyk Chopin
** Klavírny koncert č. 1 e-mol, Op. 11
** Klavírny koncert č. 2 f-mol, Op. 21

* Franz Liszt
** Klavírny koncert č. 1 Es-dur, S. 124
** Klavírny koncert č. 2 A-dur, S. 125

* Robert Schumann
** Klavírny koncert a-mol, Op. 54

* Johannes Brahms
** Klavírny koncert č. 1 d-mol, Op. 15
** Klavírny koncert č. 2 B-dur, Op. 83

* Camille Saint-Saëns
** Klavírny koncert č. 2 g-mol, Op. 22

* Edvard Grieg
** Klavírny koncert a-mol, Op. 16

* Piotr Iljič Čajkovskij
** Klavírny koncert č. 1 b-mol, Op. 23

* Sergej Rachmaninov
** Klavírny koncert č. 2 c-mol, Op. 18
** Klavírny koncert č. 3 d-mol, Op. 30

### 20. storočie

* Maurice Ravel
** Klavírny koncert G-dur
** Klavírny koncert D-dur pre ľavú ruku

* George Gershwin
** Klavírny koncert F-dur

* Dmitrij Šostakovič
** Klavírny koncert č. 1 c-mol, Op. 35

* Sergej Prokofiev
** Klavírny koncert č. 3 C-dur, op. 26 (1921)

* Béla Bartók
** Klavírny koncert č. 3, Sz. 119

* Richard Addinsell
** Varšavský koncert

## Významné koncerty pre dva klavíre

* Francis Poulenc
** Koncert pre dva klavíre d-mol, FP 61

* Bohuslav Martinů
** Koncert pre dva klavíre

## Ďalšie významné skladby pre klavír a orchester

* Carl Maria von Weber
** Koncertný kus f-mol pre klavír a orchester

* César Franck
** Symfonické variácie pre klavír a orchester

* Gabriel Fauré
** Balada pre klavír a orchester

* Claude Debussy
** Fantázia pre klavír a orchester

* Sergej Rachmaninov
** Rapsódia na Paganiniho tému

* Manuel de Falla
** Noci v španielskych záhradách